**MENTORNAGYKÖVET** iktatószám: MATE\_SZIC/1302- /2023

**ÖSZTÖNDÍJSZERZŐDÉS**

amely az alulírott helyen és napon jött létre egyrészről

**Magyar Agrár és Élettudományi Egyetem** (továbbiakban: „**Egyetem**”)

Székhely: 2100 Gödöllő, Páter K. u. 1.

OM azonosító: FI51129

Adószám: 19294784-2-44

Képviselő: Prof. Dr. Gyuricza Csaba rekor helyett átruházott képviseleti jogkörében eljárva:

 Túri János rektori kabinetvezető

másrészről

**Név:**

Lakcím:

Anyja neve:

Személyi igazolvány száma:

Születési hely és idő:

Adószám:

TAJ-szám:

(a továbbiakban: „**Ösztöndíjas**”)

(az Egyetem és az Ösztöndíjas a továbbiakban egyenként a „**Fél**” és együtt a „**Felek**”) között, az alábbi feltételekkel:

Felek előzményként rögzítik, hogy közöttük a Tanítsunk Magyarországért program megvalósításához kapcsolódó mentori tevékenységhez kötött ösztöndíj szerződés jött létre.

1. Az Egyetem az Nemzeti Tehetség Központ Közhasznú Nonprofit Kft-vel (a továbbiakban: NTK) közösen felkéri a fent említett Ösztöndíjast a Tanítsunk Magyarországért program képviseletére mint nagykövet.
2. Az Egyetem vállalja, hogy az NTK (Kulturális és Innovációs Minisztérium, a továbbiakban: KIM) által rendelkezésre bocsátott forrás terhére kiegészítő ösztöndíjat/juttatást hoz létre a megjelent többletfeladatok elvégzése miatt a Tanítsunk Magyarországért program keretein belül.
3. **Az ösztöndíj célja és feltételei**
	1. A jelen szerződés szerinti ösztöndíj teljes összege az Ösztöndíjas által a nagyköveti feladatok ellátását és a program keretében megvalósuló rendezvényeken való részvételt és egyéb tevékenységeket – amelyek a IV. pontban találhatóak – foglalja magában.
	2. Az Ösztöndíjas tudomásul veszi, hogy a jelen szerződés szerinti ösztöndíj kizárólag aktív hallgatói jogviszony fennállása és a jelen szerződésben meghatározott tevékenységek teljesítése esetén, a jelen szerződésben meghatározott időtartamra illeti meg.
	3. Az Ösztöndíjas kijelenti, hogy a jelen szerződésben vállalt kötelezettségei nem befolyásolják a már korábban harmadik személlyel megkötött szerződése alapján esetlegesen fennálló kötelezettségeinek teljesítését, illetve a Tanítsunk Magyarországért program alapvető tevékenységében, valamint azokkal nem ütközik.
4. **Az ösztöndíj összege**
	1. A jelen szerződés alapján az Ösztöndíjas részére a 2023/2024. tanév 1. (őszi) félévére a kifizethető ösztöndíj teljes összege egyszeri 45.000.-Ft (azaz negyvenötezer forint).
	2. A Felek rögzítik, hogy az ösztöndíj a személyi jövedelemadóról szóló 1995. évi CXVII. törvény szerint mentes a személyi jövedelemadó alól.
5. **Az ösztöndíj folyósítása**
	1. Az ösztöndíj összegét a II. pontban foglalt időszakra vonatkozóan az Egyetem közvetlenül az Ösztöndíjas Neptun rendszerben rögzített bankszámlájára utalja.
	2. Az Ösztöndíjas tudomásul veszi, hogy – az ösztöndíj visszafizetésére vonatkozó jelen szerződés VI. b. pontjában meghatározott valamely feltétel teljesülése esetén – a részére kifizetett ösztöndíj összegének visszafizetéséért teljes felelősséggel tartozik.
6. **Ösztöndíjas kötelezettségei**
	1. Az Ösztöndíjas vállalja a nagykövet titulus által megjelenő többletfeladatok elvégzését, amelyek az alábbiak lehetnek:
		* 1. sajtómegjelenések, rendezvényrészvételek
			2. interjúk és fotózások
			3. toborzási tevékenység a TM1 kurzusok és a TM program számára
			4. a program népszerűsítésével kapcsolatos és kampány tevékenységhez tartozó kommunikációs tevékenységek
	2. A Tanítsunk Magyarországért program keretében szervezett rendezvényeken kép- és hangfelvételek készülhetnek, a Tanítsunk Magyarországért program széles nyilvánosság körében történő megismertetése céljából (televíziókban történő sugárzásához, sajtóanyagokban történő közzétételéhez, a program és a programmal kapcsolatos nyilvánosan elérhető internetes oldalakon - különösen, de nem kizárólagosan a Facebook, YouTube, Instagram felületeken és honlapokon - történő megjelenítéséhez, valamint tájékoztató és promóciós anyagokban, kiadványokban). A Tanítsunk Magyarországért program népszerűsítése érdekében készült felvételek igény esetén a fent jelzett módokon nyilvánosan, térítésmentesen, időkorlát nélkül felhasználásra kerülnek. Az Ösztöndíjas elfogadja, hogy a fentebb említett tevékenységek alatt kép, hang és videó anyagok készülhetnek róla és ezek a felvételek az e pontban meghatározott keretek között felhasználhatók, nyilvánosságra hozhatók.
	3. Folyamatos kapcsolattartás az NTK kijelölt kommunikációs munkatársával.
	4. Bármilyen felmerülő probléma esetén javaslattétel a megoldásra (pl.: ellehetetlenült együttműködések – lásd. Ösztöndíjszerződés)
7. **A Felek együttműködési kötelezettsége**
	1. Az Ösztöndíjas az adataiban bekövetkezett bármely változást köteles haladéktalanul, de legkésőbb a változás bekövetkezésétől számított 10 (tíz) napon belül írásban jelezni az Egyetem felé.
	2. Az Ösztöndíjas az általános adatvédelmi szabályokon túl is köteles biztosítani a titoktartást és az információk felelős kezelését
8. **Szerződés hatálya, megszűnése, megszűntetése**
	1. Jelen szerződés a mindkét fél általi aláírás napjától – ha a felek eltérő napon írják alá, akkor a későbbi aláírás napjától – hatályos. A szerződés határozott időre, 2023. december 31. napjáig jön létre.
	2. Az Egyetem elállásra, és a már kifizetett ösztöndíj teljes összegének visszakövetelésére jogosult, ha a rendelkezésére álló információk alapján hitelt érdemlő módon megállapítható, hogy az Ösztöndíjas:
		1. a Tanítsunk Magyarországért program megvalósításához kapcsolódó mentori tevékenységhez kötött, Egyetem és Ösztöndíjas között létrejött Ösztöndíj Szerződésben foglalt kötelezettségeit nem teljesíti, vagy az Ösztöndíj Szerződés megszűnik
		2. jogosulatlanul vette igénybe az ösztöndíjat
		3. neki felróható okból súlyosan megszegte a jelen szerződésből eredő kötelezettségét és a programból kizárásra került.
	3. Az Egyetem elállási jogát az Ösztöndíjashoz intézett, indoklással ellátott, egyoldalú írásbeli nyilatkozattal gyakorolhatja. Az elálláshoz kapcsolódó jogkövetkezmények a nyilatkozat kézbesítésével állnak be.
	4. Az Egyetem elállása esetén az Ösztöndíjas köteles a számára folyósított ösztöndíj összegét a jegybanki alapkamattal növelve visszatéríteni, illetve az Egyetem számlájára befizetni, legkésőbb a nyilatkozat kézhezvételét követő 15 munkanapon belül.
	5. Amennyiben a VI. c. pontban foglalt elállási okok bármelyike felmerül, illetve az Ösztöndíjas jelen szerződésben foglalt kötelezettségét megszegi, az Egyetem dönthet úgy is, hogy a jelen szerződést felmondja, azaz a jövőre nézve szünteti meg.
	6. Az Ösztöndíjas az ösztöndíjról írásban lemondhat. Az ösztöndíjról történt lemondás esetén a jelen szerződés a lemondás kézhezvételével megszűnik.
9. **Vegyes rendelkezések**
	1. A Felek vállalják, hogy a jelen szerződéssel kapcsolatos vitás kérdéseket elsősorban békés úton rendezik. Amennyiben ez nem vezet eredményre, a Felek kikötik a per tárgya és értéke szerint hatáskörrel rendelkező meghatározott székhelyű rendes bíróság kizárólagos illetékességét.
	2. A jelen szerződés kizárólag a Felek írásbeli megállapodásával módosítható. Nem minősül szerződésmódosításnak a Felek személyes adataiban, így különösen lakcímében, székhelyében vagy képviselőjében bekövetkező változás, melyről az érintett Fél a másik Felet – az eset körülményeitől függően – vagy előzetesen, vagy a változás bekövetkeztétől számított 10 munkanapon belül írásban értesíti.
	3. A Felek kötelezettséget vállalnak, hogy a jelen szerződés megszűnését követően egymással szemben lojális magatartást tanúsítanak, nem tesznek olyan kijelentéseket, amelyek a másik Fél érdekeit csorbítanák. A Feleket a jelen szerződés megszűnését követően időbeli korlát nélkül terheli a másik Fél jó hírnevének védelmére vonatkozó kötelezettség.
	4. A jelen szerződés rendelkezései bizalmas információt képeznek, és egyik Fél sem jogosult azt a másik Fél írásbeli hozzájárulása, a jelen szerződés rendelkezései vagy jogszabályi felhatalmazás hiányában nyilvánosságra hozni, vagy harmadik személynek átadni.
	5. Amennyiben a jelen szerződés bármely rendelkezése érvénytelennek bizonyul, az nem érinti a szerződés egyéb rendelkezéseinek érvényességét. A Felek megállapodnak abban, hogy a jelen szerződés érvénytelen rendelkezését olyan új érvényes rendelkezéssel váltják fel, amely az érvénytelen rendelkezés céljának és a Felek egyező akaratának leginkább megfelel.
	6. A jelen szerződés három (3) oldalból áll és 2 (kettő) megegyező példányban készült és került aláírásra.

A jelen megállapodást a Felek együttes elolvasás és értelmezés után, mint akaratukkal mindenben megegyezőt jóváhagyólag írják alá.

Kelt:…………………….2023. szeptember 1.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……………………………………………ösztöndíjas neve | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Magyar Agrár- és Élettudományi Egyetem**képviseli**Túri János kabinetvezető** |